3. ΒΑΣΙΛΙΚΟΝ ΔΙΑΤΑΓΜΑ της 9/13 Σεπτ. 1946 Περί υποχρεωτικής συντάξεως εγγράφων επί φύλλου σφραγιστού χάρτου. Έχοντες υπόψει το εδ. β της παρ. 1 του άρθρ. 3 του Δ/τος της 28 Ιουλ. 1931 «περί κώδικος των νόμων περί τελών χαρτοσήμου» ως και το άρθρ. 6 παρ. 2 του υπ’ αριθ. 1014/1946 Α. Νόμου «περί τροποποιήσεως των διατάξεων του κώδικος φορολογίας καθαρών προσόδων κλπ.», προτάσει του Ημετέρου Προέδρου της Κυβερνήσεως και των Υπουργών Οικονομικών και Δικαιοσύνης, κατόπιν και της υπ’ αριθ. 474/2.9.46 συμφώνου γνωμοδοτήσεως του Συμβουλίου Επικρατείας, αποφασίζομεν και διατάσσομεν: Άρθρ.1.-Από της ισχύος του παρόντος συντάσσονται υποχρεωτικώς επί φύλλου σφραγιστού χάρτου τα κάτωθι έγγραφα, εφ’ όσον ταύτα υπόκεινται κατά νόμον εις τέλος χαρτοσήμου, ήτοι: α)Αι προς αρχήν τινα του Κράτους, Δημοσίαν, Δημοτικήν, Κοινοτικήν, Εκκλησιαστικήν και Δικαστικήν ως και εις Οργανισμούς και Νομικά πρόσωπα δημοσίου δικαίου υποβαλλόμεναι αναφοραί ή αιτήσεις, περί ων αι παρ. 1 και 2 του άρθρ. 21 του από 28 Ιουλ. 1931 Δ/τος «περί Κώδικος των νόμων περί τελών χαρτοσήμου» ως τούτο έχει τροποποιηθή και συμπληρωθή δια μεταγενεστέρων διατάξεων. β)Τα παντός είδους αποδεικτικά, βεβαιώσεις και πιστοποιητικά ως και τα αντίγραφα ή αποσπάσματα, τα εκδιδόμενα υπό Δημοσίων, Δημοτικών, Κοινοτικών και Εκκλησιαστικών Αρχών, ή Νομικών Προσώπων Δημ. Δικαίου ή ανεγνωρισμε΄νων Σωματείων, Ενώσεων, Συλλόγων και Συνεταιρισμών περί ων αι παρ. 9,13 (πρώτον εδάφιον) και 15 του άρθρ. 21 του αυτού ως άνω Δ/τος «περί Κώδικος των νόμων περί τελών χαρτοσήμου» ως έχει τροποποιηθή και συμπληρωθή δια μεταγενεστέρων διατάξεων. Σελ. 105 Υποχρεωτική σύνταξη εγγράφων σε φύλλο σφραγιστού χάρτου 28.Α.β.1-3 γ)Τα υπό των Δικαστικών Αρχών εκδιδόμενα πιστοποιητικά περί ων η παρ. 14 του άρθρ. 21 του αυτού ως άνω δ/τος «περί Κώδικος των νόμων περί τελών χαρτοσήμου» ως έχει τροποποιηθή και συμπληρωθή μεταγενεστέρως. δ)Αι υπό των δικαστικών κλητήρων συντασσόμεναι πράξεις, τα αποδεικτικά επιδόσεως ως και τα αντίγραφα, περί ων αι παρ. 1,3 και 4 της ι΄ περιπτώσεως του άρθρου 25 του αυτού ως άνω Δ/τος «περί Κώδικος των νόμων περί τελών χαρτοσήμου» ως έχει τροποποιηθή και συμπληρωθή δια μεταγενεστέρων διατάξεων. ε)Τα υπό των υποθηκοφυλακείων εκδιδόμενα πιστοποιητικά, αντίγραφα ή αποσπάσματα πάσης φύσεως και λοιπά έγγραφα, περί ων αι παρ. 3 και 4 της περιπτώσεως α΄ του άρθρ. 26 του αυτού ως άνω Δ/τος «περί Κώδικος των νόμων περί τελών χαρτοσήμου», ως έχει τροποποιηθή και συμπληρωθή δια μεταγενεστέρων διατάξεων, και  ς)Τα εκ των ληξιαρχικών βιβλίων εκδιδόμενα πιστοποιητικά, περί ων η παρ. 5 της περιπτώσεως β΄του άρθρ. 26 του αυτού ως άνω Δ/τος «περί κώδικος των νόμων περί τελών χαρτοσήμου» ως έχει τροποποιηθή και συμπληρωθή δια μεταγενεστέρων διατάξεων. «2.Εξαιρετικώς καθ’ ας περιπτώσεις δια τα εν τοις εδ. α΄ έως και ς΄ της άνω παραγράφου αναφερόμενα έγγραφα έχουσι καθιερωθή προς ευκολίαν έντυπα υπό των Δημοσίων, Δημοτικών, Κοινοτικών, Εκκλησιαστικών αρχών ή νομικών προσώπων δημοσίου δικαίου, επιτρέπεται η επίθεσις επί των εντύπων τούτων εγγράφων του κατά νόμον κινητού επισήματος. Η ως άνω παρ. 2 προσετέθη δια του άρθρ. 6 Β.Δ. 8/8 Ιαν. 1947, 28.Αα. 46 Άρθρ.2.-1.Εν ελλείψει κλάσεώς τινος σφραγιστού χάρτου εκ των εν κυκλοφορία τοιούτων, επιτρέπεται όπως τα εν τω προηγουμένω άρθρω διαλαμβανόμενα έγγραφα, συντάσσωνται επί ομοίου σφραγιστού χάρτου της αμέσως κατωτέρας κλάσεως, επιτιθεμένου επί του τοιούτου σφραγιστού χάρτου, προ πάσης χρήσεως, κινητού επισήματος προς συμπλήρωσιν της αξίας της ελλειπούσης κλάσεως. Εν ελλείψει δε σφραγιστού χάρτου και της κατωτάτης κλάσεως εκ των εν κυκλοφορία τοιούτων, επιτρέπεται όπως το έγγραφον συντάσσηται εφ’ απλού χάρτου, επιτιθεμένου επ’ αυτού του αναλόγου κινητού επισήματος. Βλ.και άρθρ. 3 παρ. 6 του Κώδικος τελών χαρτοσήμου. Σελ. 106 2.Η μη εξ υπαρχής γραφή επί φύλλου σφραγιστού χάρτου, παρά την μη έλλειψιν τοιούτου, των εν άρθρ. 1 του παρόντος Δ/τος αναφερομένων εγγράφων, αλλ’ η σήμανσις τούτων δια κινητού επισήματος δεν συνεπάγεται απαράδεκτον των εγγράφων, τιμωρείται όμως με τας ποινάς του άρθρ. 50 του Κώδικος των Νόμων περί τελών χαρτοσήμου. Άρθρ.3.-Εκτός των εν τω προηγουμένω άρθρ.1 διαλαμβανομένων εγγράφων, άτινα συντάσσονται υποχρεωτικώς επί φύλλου σφραγιστού χάρτου, επιτρέπεται όπως συντάσσωνται επί τοιούτου φύλλου σφραγιστού χάρτου και οιαδήποτε άλλα έγγραφα, δι’ α κατά τας κειμένας διατάξεις, το δι’ αυτά προβλεπόμενον τέλος χαρτοσήμου εισπράττεται είτε εξ ολοκλήρου (πάγια τέλη) είτε μέχρις ωρισμένου ποσού (αναλογικά) αποκλειστικώς δια χρήσεως κινητού επισήματος. Προς συμπλήρωσιν του δια το έγγραφον οφειλομένου τέλους χαρτοσήμου, εφ’ όσον τούτο είναι ανώτερον του ποσού του τέλους χρησιμοποιηθέντος φύλλου σφραγιστού χάρτου, επιτίθεται κινητόν επίσημα αναλόγου αξίας μέχρι του ορίου, καθ’ ο η είσπραξις του τέλους τούτου διενεργείται υποχρεωτικώς δια χρήσεως τοιούτου κινητού επισήματος. Άρθρ.4.-Πάσα διάταξις ορίζουσα άλλως περί των εγγράφων, άτινα δέον να συντάσσωνται υποχρεωτικώς επί φύλλου σφραγιστού χάρτου, ως και περί των διατυπώσεων αναπληρώσεως της τυχόν ελλειπούσης κλάσεως σφραγιστού χάρτου, καταργείται. Άρθρ.5.-Η ισχύς του παρόντος άρχεται από της 14 Οκτ. 1946. Ήδη κατά το άρθρ. 3 παρ. 1 και 5 του Κώδικος περί τελών χαρτοσήμου, ως ετροποποιήθη δια του Ν. 2246/1952, γίνεται αδιακρίτως χρήσις είτε σφραγιστού χάρτου είτε κινητού επισήματος προκειμένου περί τέλους μέχρι δρχ. 100.000. Εάν το τέλος υπερβαίνη το ποσόν τούτο, η καταβολή γίνεται δι’ αποδεικτικού πληρωμής Δημοσίου Ταμείου. 28.Α.β.3 Υποχρεωτική σύνταξη εγγράφων σε φύλλο σφραγιστού χάρτου